சொல்லு தம்பி சொல்லு

சொல்லு தம்பி சொல்லு (Sollu Thambi Sollu) 1959 ஆம் ஆண்டு வெளிவந்த தமிழ் நகைச்சுவை திரைப்படமாகும். இப் படத்தின் கதை வில்லியம் சேக்சுபியர் எழுதிய ஆஸ் யூ லைக் இட் நாடகத்தின் தழுவலாகும். டி. வி. சுந்தரம் இயக்கத்தில் வெளிவந்த இத்திரைப்படத்தில் பிரேம்நசீர், நம்பியார், எஸ். எஸ். ராஜேந்திரன்,  ராஜசுலோசனா மற்றும் பலரும் நடித்திருந்தனர்.

கதை
செல்வந்தரான சுந்தரம்பிள்ளையின் ஒரே மகன் சின்னத்தம்பி (பிரேம் நசீர்). இவர் ஏழை உதவியாளரின் மகளான கல்யாணியை (ராஜசுலோசனா) காதலிக்கிறான். இவர்களது காதல் பல தடைகளைச் சந்திக்கிறது. முடிவில் இவர்கள் இருவரின் காதல் வெற்றி பெற்றதா? என்பதே இப் படத்தின் கதையாகும்.

நடிப்பு
 பிரேம் நசீர் - சின்னத்தம்பி
 ராஜசுலோசனா - கல்யாணி

தயாரிப்பு
"சொல்லு தம்பி சொல்லு" திரைப்படம் வில்லியம் சேக்சுபியர் எழுதிய  ஆஸ் யூ லைக் இட் நாடகத்தின் தழுவலாகும். 1958 சூலையில் இதன் திரைக்கதை வளர்ச்சியில் இருந்தது. இப் படத்தின் இயக்குநர் டி. வி. சுந்தரம். இவரே தனது நிறுவனமான டி. வி. எஸ். புரொடக்‌ஷன்ஸ் சார்பில் இப் படத்தை தயாரித்துள்ளார். இத் திரைப்படத்தின் வசனங்களை எழுதியவர் விந்தன். இப் படத்தின் முழு நீளம்   ஆக இருந்தது.

இசை அமைப்பு
இத் திரைப்படத்திற்கு இசை அமைத்தவர் கே. வி. மகாதேவன், மற்றும் பாடல்களை எழுதியவர் அ. மருதகாசி.

வெளியீடு
சொல்லு தம்பி சொல்லு திரைப்படம் மார்ச்சு 27, 1959இல் வெளியிடப்பட்டது. இப் படம் வியாபார ரீதியாக வெற்றி பெறவில்லை.

மேற்கோள்கள்

வெளி இணைப்புகள்
 

இந்தியத் தமிழ்த் திரைப்படங்கள்
1959 தமிழ்த் திரைப்படங்கள்‎
எம். என். நம்பியார் நடித்த திரைப்படங்கள்
கே. வி. மகாதேவன் இசையமைத்த தமிழ்த் திரைப்படங்கள்